google/wiki40b huggingface dataset:
Eskriba

Ang eskriba ay isang dalubhasa sa batas, kaya't tinatawag ding guro ng batas. Isa itong taong may natatanging pagsasanay sa pagbasa at pagsulat ng mahusay. Sa unang pakahulugan, isa lamang itong taong ang hanapbuhay o negosyo ay ang pagsusulat ng mga kasulatan o papeles para sa ibang tao, o isang propesyunal na manunulat na tagasipi o tagakopya ng mga dokumento o manuskrito.  Noong kapanahunan ni Hesus, naging katulad na ang mga eskriba ng isang manananggol dahil naging mga maalam at eksperto na sila sa paggamit at pagtuturo ng batas ng Hudaismo.  May ilang mga eskribang hinirang na maglingkod o magtrabaho para sa sinaunang mga hari upang maghanda ng mga dokumentong opisyal.  May ilan sa mga ito ang naging mahahalagang mga taong opisyal.  Sa makabagong kahulugan, tumutukoy ito sa isang kawaning pampubliko, sa isang kalihim (tinatawag ding sekretaryo kung lalaki, samantalang sektretarya naman kapag babae ang kalihim).  Sa panahon na pinangyarihan ng Bagong Tipan, nagtuturo at nagpapaliwanag ang mga guro ng batas, na mga lalaki, ng hinggil sa mga pagtuturo ng Lumang Tipan, partikular na ang ukol sa unang limang aklat ng Bibliya.
Plebesito sa Pilipinas ng Karapatan ng Pagkapareho noong 1947

Ang plebesito sa Pilipinas ng Karapatan ng Pagkapareho noong 1947 ay nangyari dahil sa susog sa Konstitusyon sang-ayon sa resolusyon ng Kongreso ng Pilipinas na may petsang Setyembre 18, 1946, na nagbibigay sa mga mamamayan ng Estados Unidos ng karapatan para sa diskresyon at paggamit ng likas-yaman ng Pilipinas o Karapatan ng Pagkapareho.  Nangyari ito noong Marso 11, 1947.
The Bad Beginning

The Bad Beginning (Pilipino:Ang Masamang Simula) ay ang ika-unang libro sa A Series of Unfortunate Events. Ang nobela ay nag-iikot sa tatlong magkakapatid na Baudelaires na inampon na kanilang malayong kamag-anak na si Count Olaf pagkatapos ng isang masamang sunog na pumatay sa kanilang mga magulang.
Ulan Bator

Heograpiya

Ang makabagong Ulan Bator ay malapit-lapit sa silangan ng gitnang bahagi ng Panlabas na Mongolia, sa 47°55′12″N 106°55′12″W (47.92° H106.92° S) sa may ilog Tuul ng Selenga.
William Thomas Stead

Si William Thomas Stead (Hulyo 5, 1849 – Abril 15, 1912), ay isang Briton na may-akda, mamahayag at tagapagbunsod ng mausisa pamamahayag.
Akwaryum

Ang akwaryum o akwaryo ay isang uri ng lalagyan ng tubig at alagang isda o anumang hayop na pantubig at mga halaman. Ginagamit din itong kulungan ng mga alagang daga.
Pamantasan ng Cabuyao

Ang Pamantasan ng Cabuyao ay isang lokal na pamantasan na matatagpuan sa Cabuyao, Laguna, Pilipinas. Ito ay itinatag noong 2003.
Antioquia

Ang Antioquia o Antioquia sa Orontes (Griyego:Ἀντιόχεια ἡ ἐπὶ Δάφνῃ, Ἀντιόχεια ἡ ἐπὶ Ὀρόντου or Ἀντιόχεια ἡ Μεγάλη; Latin: Antiochia ad Orontem; Dakilang Antioquia o Siryanong Antioquia; Arabo:انطاکیه) ay isang sinaunang lungsod sa silangang pampang ng Ilog Orontes. Isa itong lungsod ng sinaunang Griyego. Malapit ito sa makabagong lungsod na Antakya, Turkiya. Itinatag ang Antioquia noong ika-apat na siglo BC ni Seleucus I Nicator, isa sa mga heneral ni Alejandro ang Dakila.
Tinatawag ang Antioquia bilang "ang duyan ng Kristiyanismo" bilang isang resulta ng pagiging matagal nito at napakahalagang ginampanan sa paglitaw ng Hellenistikong Hudaismo at sinaunang Kristiyanismo.
Dino Guevarra

Si Dino Guevarra ay isang artista sa Pilipinas.
Britanya (ngalan ng pook)

Ang katagang Britanya ay isang linggwistikong desendyente ng isa sa mga pinakamatandang pangalan para sa Kalakhang Britanya, isang pulo sa hilagang-kanluran mula sa baybayin ng Europa. Ang mga katagang "Briton" at "British" ay pareho ng pinagmulan, ngunit ito naman ay tumutukoy sa mga taong naninirahan dito, pati na sa mga mas maliit na mga pulong pumapaligid dito. "British Isles" ang pinakalumang ngalan sa mga kapuluang ito na tumagal sa paglipas ng panahon. Ang unang nakasulat na anyo nito ay ginawa ni Pytheas ng Massalia noong ikaapat ng siglo BKP.  Ito ay mula sa mga grupo ng mga nagsasalita ng P-Keltiko, mga residente ng Kalakhang Britanya, ay maaring sa kanila nga nanggaling ang katagang "British"."
323 Brucia

Ang 323 Brucia ay isang planetang hindi pangunahin.
Kochira Hon Ikegami Sho

Ang Kochira Hon Ikegami Sho ay isang palabas sa telebisyon sa bansang Hapon.
Ibn Saud

Si Abdul Aziz Al Saud, Hari ng Saudi Arabia (15 Enero 1876 – 9 Nobyembre 1953) (Arabe: عبد العزيز آل سعود‎) ay ang unang monarka ng Pangatlong Estadong Saudi na nakikilala bilang Saudi Arabia.  Mula sa kanyang buong pangalang Abdul Aziz bin Abdur Rahman Al Saud o 'Abd al-'Aziz ibn 'Abd al-Rahman ibn Faisal al Sa'ud, pangkaraniwang siyang tinutukoy bilang ibn Saud o Ibn Saud.
Ipinanganak si Ibn Saud sa Riyadh sa Bahay ng Su'ūd (karaniwang may transliterasyong Saud), na sumunod sa kilusang Wahhabi ng Islam magmula noong ika-18 daang taon at makapangkasaysayang nakapagpanatili ng pangingibabaw sa panloob na mga lupaing matataas ng Arabya na kilala bilang ang Nejd (tingnan ang Unand Estadong Saudi at Pangalawang Estadong Saudi).  Simula sa muling pagsakop ng tahanang lungsod na Riyadh ng kanyang pamilya noong 1902, pinag-isa ni Ibn Saud ang kanyang pagtaban o kontrol sa Nejd noong 1922, sinakop niya ang Hejaz noong 1925.  Naitatag ang nasyon at pinag-isa bilang Saudi Arabia noong 1932.  Sa kalaunang panahon ng kanyang paghahari at pamumuno, natuklasan ang petrolyo sa Saudi Arabia noong 1938, at nakita ng kanyang pamahalaan ang simula ng malakihang pakinabang ng likas na yamang ito pagkalipas ng Ikalawang Digmaang Pandaigdig. 
Ama si Ibn Saud ng maraming mga supling o anak, kabilang na ang lahat ng mga hari ng Saudi Arabia na namuno pagkaraan niya.

Kasaysayan ng mag-anak na Saud

Noong kaagahan ng dekada ng 1800, namumuno ang pamilya ng Saud sa isang malaking bahagi ng Arabya.  Pagdating ng 1891, napalayas at nanatili sa Kuwait ang mag-anak.  Ilang bahagi ng Arabya ang naging pag-aari ng Imperyong Otomano (mga Turko).  Naging maliliit na mga kaharian ang natitirang iba pa.

Kasaysayan ng Saudi Arabia

Noong 1902, sinimulan ni Ibn Saud ang pagbawi ng mga lupaing dating pag-aari ng kanyang mag-anak.  Kinuha niya ang Riyadh sa pamamagitan ng dalawang daang mga kalalakihang mandirigma, kasama ang teritoryong nasa paligid ng Riyadh.  Noong 1913, inagaw niya mula sa mga Turko ang dalampasigan ng Gulpong Persa na nasa pagitan ng Qatar at Kuwait.  Noong 1922, naging Sulta ng Nejd si Ibn Saud dahil sa kanyang pamumuno sa Nejd, binabaybay ding Nedj, ang tawag sa kabuoan ng gitnang Arabya.  Noong 1926, nasakop ni Ibn Saud ang Hejaz, ang tawag sa dalampasigan ng Dagat na Pula.  Noong 1932, ipinahayag niya na pinag-iisa niya ang kanyang mga lupain bilang isang kaharian na nasa ilalim ng pangalang Saudi Arabia, na naging isang mayamang bansa pagdaka dahil sa pagmimina ng langis o petrolyo.
Mr Muscle

Ang Mr Muscle ay isang tatak ng pampalinis sa sahig. Ito ay pag-aari ng S. C. Johnson & Son, na pagbili sa Drackett na mula sa Bristol-Myers Squibb noong 1992.
Kapitan Kidlat

Balangkas ng karakter

Si Inocencio Santos ay isang empleyado sa isang himpilan ng pulis. Hanggang isang araw, nagawaran siya ng kapangyarihan ng kidlat ni Zeus, ang diyos ng kalangitan at ng kulog sa mitolohiyang Griyego, upang tulungan ang mga naapi sa mga kriminal. Si Inocencio ay nagiging isang superhero kapag sinasambit niya ang mga katagang "Kapitan Kidlat ngayon."  Kasama niya si Ramon, isang sakristan, bilang kasama niya sa kanyang mga pakikipagsapalaran.
Kabilang kanyang mga kalaban sina Kalawit  at Taong Bakal.

Sa ibang midya

Sa komiks, nailathala ang 15 isyu ng mga kuwento ni Kapitan Kidlat sa Kidlat Komiks Magasin ng PSG Publishing House. Ang unang pelikula na itinampok si Kapitan Kidlat ay ang pelikulang Kapitan Kidlat noong 1953 na pinagbidahan ni Armando Goyena bilang si Inocencio Santos at Kapitan Kidlat. Nasa produksyon ito ng LVN Pictures. Isang pelikula noong 1981 na pinamagatan uling Kapitan Kidlat ang pinalabas bilang lahok sa Paligsahan ng mga Pelikula ng Kalakhang Maynila na pinagbidihan ni Carlo Gabriel bilang si Kapitan Kidlat. Si Dranreb Belleza ay nanalo bilang ang Pinakamahusay na Batang Aktor sa pelikulang ito na gawa ng Premiere Production.
Noong 1985 hanggang 1986, isa namang seryeng pantelebisyon na pinamagatang Kidlat ang ginawa tungkol sa karakter na pinagbidahan ni Ricky Davao bilang si Kapitan Kidlat. Iniba ng seryeng ito ang pinagmulan ng karakter, imbis na si Zeus, si Bathala ang nagbigay sa kanya ng kapangyarihan. Noong 2003, si Mikey Arroyo naman ang naging Kapitan Kidlat sa pelikulang pinamagatang Kapitan Kidlat Ngayon! na ginawa ng Movie Production Philippines na pinagbibidahan din ni Armando Goyena, ang gumanap na Kapitan Kidlat noong pelikula ng 1953. Natapos ang pelikula ngunit hindi napalabas sa sinehan.
Osorkon IV

Si Osorkon IV ang pinuno ng Mababang Ehipto na bagaman hindi palaging itinatala bilang isang kasapi ng Ikadalawampu't dalawang Dinastiya ng Ehipto, siya ay pinatutunayan na pinuno ng Tanis at sa gayon ay isa sa mga kahalili sa trono ni Shoshenq V. Ang kanyang magulang ay hindi matiyak. Siya ay maaaring anak ni Shoshenq V. Ang kanyang inang pinangalanan sa isang elektrum na takip ng ulo sa Louvre ay si Tadibast III.
Star Blockbusters

Ang Star Blockbusters ay isang palabas sa telebisyon sa Pilipinas ng ABS-CBN.
Sa Ngalan ng Ina

Ang Sa Ngalan ng Ina ay isang palabas sa telebisyon sa Pilipinas ng TV5.
265 Anna

Ang 265 Anna ay isang planetang hindi pangunahin.
Baldwin ng Exeter

Si Baldwin ng Exeter ang Arsobispo ng Canterbury mula 1185 hanggang 1190.
Anmitsu Hime

Ang Anmitsu Hime ay isang palabas sa telebisyon sa bansang Hapon.
Lorenzo's Time

Ang Lorenzo's Time ay isang palabas sa telebisyon sa Pilipinas ng ABS-CBN.
Mga Kolehiyo ng Silanganang Mindoro

Ang Eastern Mindoro College ay isang kolehiyong paaralan na matatagpuan sa Bongabong, Oriental Mindoro, Pilipinas.
Ito ay itinatag noong 1945 at kasalukuyang pinamumunuan ni Mr. Honorio F. Pastor .
Bellevue, Washington

Ang Bellevue ay isang lungsod sa Washington, Estados Unidos.
Bai Xueshan

Si Bai Xueshan (1961-) o ay isang politiko ng Tsina.
Bando Minosuke II

Si Mitsuhisa Morita (守田 光寿 Morita Mitsuhisa, Setyembre 16, 1989 -), na mas kilala sa katawagang Bando Minosuke II (二代目 坂東 巳之助 Nidaime Bandō Minosuke), ay isang artista sa bansang Hapon.
Port Hueneme, California

Ang Port Hueneme, ay isang lungsod sa California, Estados Unidos.
Karakoyunlu

Ang mga Karakoyunlu ay isang pederasyon sa mga Turkikong tribu. Sila ang namuno sa mga ngayo'y Armenya, Azerbaijan, kanlurang Iran, silangang Turkiya at Irak mula mga 1375 hanggang 1468.
Dalubhasaang San Fernando

Ang  Saint Ferdinand College   ay isang kolehiyong paaralan na matatagpuan sa Ilagan, Isabela, Pilipinas.
Ito ay itinatag noong 1951 at kasalukuyang pinamumunuan ni Dr.  Salome Carino.
Dzze

Ang dzze (ꚇ) ay isang titik sa alpabetong Siriliko.
Slovakia

Kasaysayan

Namalagi at nanahanan ang mga unang mamamayan sa teritoryo ng Eslobakya mga isangdaang taon na ang nakalilipas, noong mga Kapanahunang Paleolitiko.  Isang katibayan nito ang natagpuang hubog ng ulo ng isang Taong Neanderthal sa Gánovce malapit sa Poprad.  Natagpuan sa Eslobakya ang pinakamatandang laruang-kariton ng isang bata.  Nagmula ang laruang ginawa noong Panahon ng Tanso at nahukay mula sa isang libingan sa Nižná Myšľa malapit sa Košice.  Marami pang ibang mga bagay na may kaugnayan sa arkeolohiyang nahukay sa Eslobakya  na maiuugnay sa kalinangan ng mga mamamayang Otomano, noong mga 1,600 BC.

Mga mamamayan

Sa ngayon, mayroong populasyong 5,379, 455 katao ang Eslobakya na binubuo ng mga Eslobako (85.6%), Unggaro (10.8%), Romani (1.5%), Ukranyano (0.3%), Rutenyano (0.3%), at mga Aleman at Polako.

Politika

Sumali ang Eslobakya sa NATO noong 29 Marso 2004, at sa Unyong Europeo noong 1 Mayo 2004. Nagkaroon ng mga eleksiyon sa pagkapangulo noong 3 Abril 2004 at 17 Abril 2004.
Ang pinuno ng estado ng Eslobakya ay ang pangulo, na hinahalal sa pamamagitan ng direktong botong popular para sa isang mandato ng 5 taon. Karamihan sa kapangyarihang ehekutibo ay nakasalalay sa pinuno ng pamahalaan, ang punong ministro, na madalas ding pinuno ng pinakamalaking partido o ng pinakamalaking koalisyon sa parlamento at itinatakda ng pangulo. Ang natitira sa gabinete ay itinatakda ng pangulo sa rekomendasyon ng punong ministro.
Ang pinakamataas na katawang tagapagbatas ay ang unikameral na Sangguniang Pambansa ng Republikang Eslobako (Národná rada Slovenskej republiky), na may 150 kinatawan. Hinahalal ang mga delegado sa mandato ng 4 taon base sa representasyong proporsyonal. Ang pinakamataas na katawang hudisyal ay ang Hukumang Konstitusyonal (Ústavný súd), na nasusunod sa lahat ng mga isyung konstitusyonal. Ang 13 na kasapi ng hukumang ito ay itinatakda ng pangulo mula sa isang tala ng mga kandidatong hinihirang ng parlamento.
Troya

Ang Troya (Sinaunang Griyego: Τροία, Troia at Ἴλιον, Ilion, o Ἴλιος, Ilios; Latin: Trōia at Īlium; Hitita: Wilusha o Truwisha; Turko: Truva) ay isang lungsod sa hilaga-kanluran ng Asya Menor. Ito ang sentro ng Digmaang Trohano, na isinasalaysay sa may walong habang mga tulang epiko, anim mula sa Siklong Epiko at dalawang isinulat ni Homer na tinawag na Iliada at ang Odisea.
Sa kasalukuyan, ito ang pangalan ng isang pook na pang-arkeolohiya, ang lokasyon ng Homerikong Troy (Troya ni Homer), sa Hisarlik na nasa loob ng Anatolia, malapit sa dalampasigan na tinatawag sa ngayon bilang lalawigan ng Çanakkale sa hilaga-kanlurang Turkiya, na nasa timog-kanluran ng Dardanelles.  Itinalaga ng UNESCO ang pook na pang-arkeolohiya bilang isang Pook na Pamana sa Mundo.

Patungkol sa Troy

Ang Troya ay isang makapangyarihang kaharian na nasa dagat na Mediteraneo, at umunlad sa ilalim ng matagal na pamumuno ni Haring Priam. Ang marami niyang mga anak na lalaki, na kinabibilangan ng magiting, malakas, at hindi matalong si Hektor, at ni Paris na isang mapanlikhang tauhan na hindi isang malakas na tagapaglaban subalit isang lalaking mapusok, ang pinakanakikilala mula sa mito ng Troya.
Sa loob ng Gresya ay nakahimlay ang isang kahariang tinatawag na Mycene, na pag-aari ng mga Mycenaean o mga taong Mykene, na pinamumunuan ni Haring Agamemnon. Nagsimula siya ng isang kampanya upang puwersahin at gipitin ang mga lungsod o mga kahariang Griyego at sumali sa kaniya sa pagsalakay sa Troya, upang makuha ang maraming mga yaman nito. Ang hari ng Ithaca na si Odysseus (na nakikilala rin bilang si Ulysses), na kapiling ang hari ng Creta na si Idomenous, na mayroong magpahanggang sa 22 pang mga kaharian at mga hari, ay gumugol ng sampung mga taon sa paglusob sa Troya. Sa lumaon, bumagsak ang Troya pagkaraang ang isang kudeta na naisip ni Odysseus, na gumagamit ng isang kabayong Troyano na yari mula sa kahoy upang maikubli ang mga sundalo sa loob nito, at upang maipasok nang palihim ang mga kawal papasok sa guhit ng tanggulan ng mga Troyano.
Bago bumagsak ang Troya, noong nagsisimula pa lamang ang digmaan, naghahangad si Haring Priam na makalikha ng isang alyansa sa piling ng malakas na Kaharian ng Isparta na nasa Hilagang Gresya, upang maipagtanggol ang Troya kapag nag-umpisa na ang digmaan. Si Haring Aeneas, na nakikilala rin bilang Haring Helikaon, na hari ng Dardanos, ay isang mabuting kaibigan ni Hektor at ni Haring Priam, at kumampi sa mga Troyano noong panahon ng pakikidigma. Sa kasawiang palad, sa paglalakbay na pabalik, pagkaraang magkaroon ng kasunduan ng pag-anib sina Hektor at Paris sa Isparta, kinuha ni Paris ang anak na babae ng hari ng Isparta na nagngangalang Prinsesa Helen, na hindi nagpapaalam sa hari sapagkat naging malalim ang pagmamahalan ng dalawa. Nagdulot ito ng pagkaputol ng pagkakampihan, at humantong sa pagsali ng Isparta sa layunin ng pakikipaglaban ni Haring Agammenon.
Tsubasa Imai

Si Tsubasa Imai ay isang mang-aawit mula sa bansang Hapon.
Takashi Hosokawa

Si Takashi Hosokawa ay isang mang-aawit mula sa bansang Hapon.
Panasonic

Ang Panasonic Corporation (パナソニック株式会社 Panasonikku Kabushiki-gaisha), dating kilala bilang Matsushita Electric Industrial Co., Ltd. (松下電器産業株式会社 Matsushita Denki Sangyō Kabushiki-gaisha), ay isang multinasyonal na kompanya sa bansang Hapon na nakahimpilan sa Kadoma, Osaka, Hapon. Ito ay itinatag noong 1918.
Biseksiyon

Sa heometriya, ang biseksiyon(bisection) ang paghahati ng isang bagay sa dalawang magkatumbas o kongruentong bahagi na karaniwan ay sa pamamagitan ng isang linya na tinatawag na bisektor.
Saki Ono

Si Saki Ono (小野 早稀 Ono Saki, ipinanganak Nobyembre 26, 1990) ay isang artista ng boses sa bansang Hapon. Siya ay kinakatawan ng Asahi Production.  Naging kasapi siya ng yunit sa pag-arte ng boses na I My Me Mine ng Asahi Production.
Bridges of Love

Ang Bridges of Love ay isang palabas sa telebisyon ng ABS-CBN na pinalabas noong Marso 16 hanggang Agosto 7, 2015.
Anime Expo

Ang Anime Expo, pinapaikli bilang AX, ay isang Amerikanong kombensyong anime na ginaganap sa Los Angeles, California at iniaayos ng isang hindi kumikitang organisasyon para sa pagpapakilala sa Animasyong Hapones (SPJA). Kasama ang ilang hindi inaasahang kasali, ang kombesyon ay kadalasang ginaganap tuwing Hulyo 4 at nagtatagal ng apat na araw.
Abiohenesis

Ang Abiogenesis ( /ˌeɪbaɪ.ɵˈdʒɛnɪsɪs/ AY-by-oh-JEN-ə-siss) o biopoiesis ang natural na proseso na nagpalitaw sa buhay sa mundo mula sa mga simpleng kompuwestong organiko. Ang pinakamaagang buhay sa mundo ay lumiaw noong mga 3.5 bilyong taong nakakaraan sa panahong Eoarchean nang ang sapat na crust ay naging solido kasunod ng tunaw na panahong  Hadean.
Ang mga hipotesis na siyentipiko tungkol sa mga pinagmulan ng buhay sa mundo ay mahahati sa ilang mga kategorya. Ang karamihan ng mga pamamaraan ay nag-iimbestiga kung paanong ang mga molekulang nag-rereplika sa kanilang sarili o kanilang mga sangkap ay lumitaw. Halimbawa nito ang eksperimentong Miller-Urey at mga katulad na eksperimento na nagpakitang ang karamihan ng mga asidong amino na kadalasang tinatawag na "mga pantayong bloke ng buhay" ay maaaring ma-synthesize ng racemiko sa mga kondisyong pinaniniwalaang katulad sa kondisyon ng maagang nabuong mundo. Ang ilang mga mekanismo ay inimbestigahan kabilang ang kidlat at radyasyon. Ang ibang mag pamamaraan ay nakatuon sa pag-unaw kung paaanong ang catalysis ng mga sistemang kimikal sa maagang mundo ay maaaring nagbigay ng mga prekursor na molekular na kailangan para sa pagrereplika sa sarili.
Eliezer

Ang Eliezer ay tumutukoy sa pangalan ng isang utusan o katiwalang nakikilala bilang Eliezer na Damasceno (o Damaseno) o Eliezer na taga-Damasco. Binabanggit ang kanyang pangalan sa Henesis 15:2 ng Aklat ng Henesis sa Lumang Tipan ng Bibliya. Ayon kay Jose Abriol, siya rin ang "utusan" na tinutukoy sa Henesis 24:2. Noong hindi pa isinisilang si Isaac, siya ang itinuturing na tagapagmana ni Abraham.
Colegio del Sagrado Corazon de Jesus

Ang Colegio del Sagrado Corazon de Jesus ay isang kolehiyong paaralan na matatagpuan sa Lungsod ng Iloilo, Iloilo, Pilipinas.
Ito ay itinatag noong 1917 at kasalukuyang pinamumunuan ni Sr. Ma. Lourdes S. Verzosa, D.C..
A Goofy Movie

Buod

Huling araw na sa hayskul ni Max na may planong ligawan ang naiibagan na si Roxanne at tangalin ang pagiging Goof; si Max at dalawa pang kaibigan na sina PJ at Bobby ay umagaw eksena sa oditoryum ng iskwela habang ang punong guro ay nagsasalita. Gumawa ito ng maikling konserto habang si Max ay nakadamit na Powerline (ang tauhang ito ay binase kay Michael Jackson), isang sikat na mang-aawit na pop superstar. Dahil sa pangyayari, sumikat si Max sa kampus pero ipinadala sila sa opis ng punong guro.
Dahil sa pangyayari, tinawagan ng punong guro si Goofy at sinabing nagsuot daw si Max ng pang gangster at lumikha ng kaguluhan sa kampus habang si Max at Roxanne ay nag-uusap tungkol sa parti na gagawin at silang pareho ay pumayag sapagkat pupunta sila sa konserto ni Powerline.
Nagsimula na ang mag-amang magsaya pero di katulad ng inaasahan ni Goofy.
Napahiya si Max sa isang parke; nagpatuloy na ang mag-ama. Sa daan, nakatagpo sila ng Big Foot at kamuntikan nang masawi. Nakapasok kaagad sila sa kotse nila. Sa kotse, binago ni Max ang direksiyon patungong Los Angeles; nalaman ito ni Goofy nung sinabi ni Pete na narinig niya si Max at si PJ nag-uusap tungkol dito.
Nakarating sila sa isang tulay kung saan ang kaliwa sa Los Angeles at kanan sa Idaho. Sa nerbyos pinili ni Max ang kaliwa kaya nagalit si Goofy. Nag patuloy silang mag-ama na nakalimutan ni Goofy ilagay ang preno ng kotse at sa kamalian ay nalaglag sila sa talon. Nakaligtas ang mag-ama.
Nakarating na sila sa Los Angeles, at di sinasadya nagkahiwalay. Si Goofy ay napunta sa stage habang si Powerline ay nagkokonserto. Si Max naman ay hinahabol ng tagabantay at di sinasadyang mahulog sa mismong gitna nina Goofy at Powerline. Sumayaw ang tatlo habang si Roxanne, PJ, Pete at ang iba pang tauhan ay nanonood sa iba't ibang telebisyon. Kinabukasan ng makauwi ang mag-ama, bumisita sila kay Roxanne. Dito sinabi ni Max na nagsinungaling siya halos sa lahat ng sinabi niya kay Roxanne. Naghalikan ang dalawa pagkatapos magpatawaran. Sumabong ang kotse ni Goofy at siya lumipad patungo ng bahay ni Roxanne at ipinakilala siya ni Max.
Dito nagtapos ang palabas.

Pagtangkilik

Ang pelikulang ito ay tinangkilik din at naging medyo-tanyag. Ito rin ay ninomina bilang "Best Animated Feature" sa kategoryang produksiyon at "Best Production Design", "Best Storyboarding", "Best Music", at "Best Animation" sa indibidual na kaurian sa ika-23 Gantimpalaan ng Annie (23rd Annie Awards). Ang total na kita nito sa Estados Unidos pelikulaan (Box Office) ay $35,348,597.
Kokubunji, Tokyo

Ang Kokubunji ay isang lungsod sa Tokyo Prefecture, bansang Hapon.
Tasa

Ang tasa ay isang uri ng uri ng kasangkapang pang-inom.
Phanerozoic

Ang Phanerozoic Eon (Espanyol Eón Fanerozoico) ay ang kasalukuyang geologic eon sa geologic time scale, at ang panahon kung saan may saganang hayop at halaman ang umiral. Ito ay sumasaklaw sa 541 milyong taon hanggang sa kasalukuyan, at nagsimula sa Cambrian Period nang unang lumitaw ang iba-ibang hayop na may matitigas na talukab. Ang pangalan nito ay nagmula mula sa mga salitang Sinaunang griyegong na φανερός (phanerós) at ζωή (zōḗ), na nangangahulugang nakikitang buhay (Ingles: "visible life"), dahil unang paninawalaang na ang buhay ay nagsimula sa Cambrian, ang unang panahon (period) ng eon na ito. Ang panahoon bago ang Phanerozoic, tinatawag na Precambrian supereon, sa ngayon ay nahahati sa Hadean, Archaean at Proterozoic eon.
Ang panahon ng Phanerozoic ay nagsimula sa mabilis na paglitaw ng maraming bilang ng mga phylum ng hayop; ang ebolusyon ng mga phylum na iyon sa magkakaibang anyo; ang paglitaw at pag-unlad ng mga komplikadong halaman; ang ebolusyon ng isda; ang paglitaw ng mga insekto at mga tetrapod; at ang pag-unlad ng modernong fauna. Ang mga halamang panlupa ay lumitaw sa maagang Phanerozoic eon. Sa panahong ito, ang tectonic forces ang nagdulot sa mga kontinente na gumalaw at kalaunan ay nabuo ang isang tipak ng kapulaang nakilala bilang Pangaea, na sumunood ay nabitak ay naghiwa-hiwalay sa kasalukuyang mga kontente.